system
Răspunde în limba română, în stilul Wikipedia, cat mai corect gramatical.
user
Cum ai descrie Statuia Fecioarei Maria din Cluj-Napoca?
assistant
Statuia Fecioarei Maria (numită și „Statuia Sf. Maria Protectoare” sau „Statuia Ciumei”) este o monument din tipologia coloanelor ciumei, edificat la Cluj în anul 1744.

Descriere 
Monumentul a fost amplasat inițial pe strada Universității, în fața Bisericii Piariștilor, pe atunci Biserica Iezuiților, care avea alături colegiul iezuit, pe locul căruia a fost construită Universitatea Francisc Iosif din Cluj, actualmente Universitatea Babeș-Bolyai.

Monumentul a fost ridicat la cererea guvernatorului Anton Kornis în anul 1744, ca semn de recunoștință pentru ocrotirea adusă Clujului în perioada ultimei mari epidemii de ciumă între anii 1738-1742. De aceea poartă și numele de „Statuia Ciumei” (ca și statuile similare din alte țări, de pildă numeroasele „Pestsäulen” din spațiul sud-germanic).

Statuia a fost realizată în stil baroc de către sculptorul austriac Anton Schuchbauer (1719-1789).

Statuia a fost demontată în 1959, întrucât conducerea comunistă a universității nu o agrea. În 1961, la cererea Parohiei Sf. Petru, a fost amplasată în spatele acesteia. Ultima restaurare a avut loc în perioada 1957-1958. 

In 2022 statuia a fost demontată și după restaurare va fi amplasată in locul original.

Note

Referințe 
 Lukacs Jozsef - Povestea „orașului-comoară”, Editura Biblioteca Apostrof, Cluj-Napoca, 2005
 Bodea Gheorghe - Clujul vechi și nou, Cluj-Napoca, 2002
 Cluj-Napoca=Claudiopolis, Noi Media Print, București, 2004
 Cluj-Napoca - Ghid, Editura Sedona, 2002

Vezi și 
Lista locurilor din Cluj-Napoca

Legături externe 
 Monumentul Sf.Maria protectoare
 Statuia care a învins ciuma , 22 august 2012, Leonard Horvath, Ioan Ciorca, România liberă

Galerie 

Monumente din Cluj-Napoca
Cluj-Napoca
C
Fecioara Maria